open-index/open-wikipedia-markdown huggingface dataset:
Godsend

***Godsend*** é un filme estadounidense dirixido por Nick Hamm que se estreou no 2004.

## Sinopse 
Paul e Jessie Duncan (Greg Kinnear e Rebecca Romijn) perderon a Adam (Cameron Bright), o seu fillo de oito anos, nun tráxico accidente. Durante os preparativos do enterro, o doutor Richard Wells (Robert De Niro) failles unha proposta incrible: clonar ó seu fillo para devolverlle a vida. O matrimonio agarda volver ó seu fillo, a pesar dos inconvenientes legais, éticos e morais. O segredo que se lles esixe é insignificante comparado co feito de que o seu fillo teña outra vez a oportunidade de vivir. A parella debe entón trasladarse a Riverton, onde Adam será clonado na impresionante clínica de fertilidade de Wells.

## Personaxes 
* Greg Kinnear como Paul Duncan
* Rebecca Romijn como Jessie Duncan
* Robert De Niro como Richard Wells
* Cameron Bright como Adam Duncan
* Janet Bailey como Cora Williams
* Christopher Britton como Dr. Lieber
* Jake Simons como Dan Sandler
* Elle Downs como Clara Sandler
* Zoie Palmer como Susan Pierce
* Devon Bostick como Zachary Clark Wells
* Munro Chambers como Max Shaw

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
O Toledo, Castrelo de Miño, Castrelo de Miño

** O Toledo** é un lugar da parroquia de Castrelo de Miño no concello ourensán de Castrelo de Miño na comarca do Ribeiro. Segundo o INE e o IGE en 2011 tiña dous habitantes (un home e unha muller), a mesma cantidade ca en 2010.

## Lugares e parroquias
### Lugares de Castrelo de Miño 
### Parroquias de Castrelo de Miño
## Notas
Partido Socialista (Francia)

O **Partido Socialista** (**PS**) é un partido político francés de esquerda e centro esquerda. É o partido do presidente entre 2012 e 2017 François Hollande.

O PS ten a súa orixe no pensamento socialista, fíxose cargo da Sección Francesa da Internacional Obreira, fundada en 1905 por Jean Jaurès. O congrès d'Alfortville creou un *Novo Partido Socialista* en 1969, a SFIO renomeouse como *Partido socialista*, no congrès de Issy-les-Moulineaux. En 1971, no congreso de Épinay, chamado « congreso de unificación dos socialistas », o PS ampliouse coa integración doutros partidos políticos socialistas. Baseou a súa acción política na unión da esquerda e a elaboración dun programa común de goberno co Partido comunista. Designaron como secretario xeral a François Mitterrand, representando á oposición dende 1971 ata 1981 e ao goberno durante os seus dous mandatos de sete anos, dende 1981 ata 1995. Volveu outra vez ao goberno dende 1997 a 2002 (goberno de Jospin) e a partir de 2012, coa vitoria electoral de François Hollande.

Os seus aliados tradicionais son o Partido radical de esquerda, o Partido Comunista Francés, e máis recentemente o Movemento republicano e cidadán e Europa Ecolóxica - Os Verdes. Foi en 2012 o primeiro partido político de Francia en número de votos e o segundo en número de afiliados.

## Notas
## Véxase tamén
### Ligazóns externas
* Parti socialiste 
* Parti socialiste, *Histoire du PS* 
* A declaración de principios do PS  
* Varios blogs e páxinas web dos socialistas franceses
Twisted Sister

**Twisted Sister** é unha banda estadounidense de heavy metal formada en Long Island, Nova York en 1972. Musicalmente, o grupo interpreta elementos de bandas de heavy metal tradicional, como Iron Maiden e Judas Priest, xunto cun estilo hard rock semellante ao de AC/DC. Aínda que a aparencia *cross-dressed* dos membros da banda parece vinculalos co movemento glam metal dos 80, o agresivo estilo musical da banda foi acompañado dun máis grotesco uso de maquillaxe e roupa de muller, resultando nun produto moi distinto da androxinia máis hedonista dos grupos de glam metal como Mötley Crüe e Poison.

Aínda que a banda foi creada polo guitarrista Jay Jay French en decembro de 1972, todos os seus temas foron compostos por Dee Snider de 1976 en diante. Snider díxolle a David Letterman que o nome proposto para a banda fora "This" (*isto*), pero que foi rexeitado por medo a que os seareiros dixesen "This sucks" (*isto apesta*). Snider describe a Twisted Sister como "Slade coñecendo aos Sex Pistols". As cancións máis famosas da banda son "We're Not Gonna Take It" e "I Wanna Rock", ámbalas dúas popularizadas nos Estados Unidos por aparecer regularmente na MTV nos anos 80.

## Discografía 
* *Under the Blade* - 1982 (Secret Records)
* ''You Can't Stop Rock 'n' Roll* - 1983 (Atlantic Records)
* *Stay Hungry* - 1984 (Atlantic Records)
* *Come Out and Play* - 1985 (Atlantic Records)
* *Love Is for Suckers* - 1987 (Atlantic Records)
* *Still Hungry* - 2004 (Spitfire Records)
* *A Twisted Christmas'' - 2006 (Razor & Tie)

## Véxase tamén 
### Ligazóns externas 
* Páxina oficial
Progreso e Democracia Moderna

**Progreso e Democracia Moderna** (en francés: **Progrès et Démocratie Moderne**, PDM) foi un grupo político centrista francés da Asemblea Nacional vixente durante a III, IV e V Repúblicas.
Tiña 41 deputados en 1967 e 33 en 1968. Entre as súas figuras máis destacadas estaban Jacques Duhamel, René Pleven, Michel Durafour, Eugène Claudius-Petit ou Jacques Barrot.
Porto de Castelló

O **Porto de Castelló** é o porto da cidade de Castelló de la Plana (Comunidade Valenciana, España), situado no leste da Península Ibérica, nas costas do mar Mediterráneo.

É xestionado pola Autoridade Portuaria de Castelló e atópase situado no Grau de Castelló, centro neurálxico do principal motor da economía da provincia, o sector cerámico.

## Véxase tamén 
### Ligazóns externas 
*Sitio web da Autoridade Portuaria de Castelló
Lagartos

**Lagartos** é un concello español da provincia de Palencia (Castela e León). A súa poboación é de 146 habitantes (INE 2012).

## Véxase tamén 
### Ligazóns externas 
* Páxina oficial do concello
Porto de Santa Cruz de Tenerife

thumb|250px|Porto de Santa Cruz de Tenerife
O **Porto de Santa Cruz de Tenerife** é un porto comercial, de pasaxeiros, pesqueiro, e deportivo da cidade de Santa Cruz de Tenerife, capital da illa de Tenerife, (Canarias, España), situado no océano Atlántico.

É xestionado pola Autoridade Portuaria de Santa Cruz de Tenerife. Constitúe o principal porto da illa, seguido polo Porto de Los Cristianos (no sur). É o segundo porto das Canarias con maior número de pasaxeiros, tras o Porto de Los Cristianos.

## Véxase tamén 
### Ligazóns externas 
* Portos de Tenerife, Autoridade Portuaria de Santa Cruz de Tenerife
Venom

**Venom** é unha banda inglesa de heavy metal formada en 1979 en Newcastle upon Tyne. O grupo fíxose famoso no final da "New Wave of British Heavy Metal", e os seus dous primeiros álbums, *Welcome to Hell* (1981) e *Black Metal* (1982), son considerados unha grande influencia no thrash metal e no metal extremo en xeral. O seu segundo traballo probou a influencia da banda, xa que o seu título sería usado como o nome dun subxénero do meta extrema, o black metal.

## Discografía 
* *Welcome to Hell* - 1981
* *Black Metal* - 1982
* *At War with Satan* - 1984
* *Possessed* - 1985
* *Calm Before the Storm* - 1987
* *Prime Evil* - 1989
* *Temples of Ice* - 1991
* *The Waste Lands* - 1992
* *Cast in Stone* - 1997
* *Resurrection* - 2000
* *Metal Black* - 2006
* *Hell* - 2008
* *Fallen Angels* - 2011
* *From the Very Depths* - 2015
* *Storm the Gates* - 2018

## Véxase tamén 
### Ligazóns externas 
* Páxina oficial da banda
Aeroporto de Melilla

O **Aeroporto de Melilla** é un aeroporto xestionado por Aena, que está localizado a 3 quilómetros do centro da cidade de Melilla (España). A súa situación fai deste aeroporto a entrada ao continente africano para turistas e negocios europeos. O aeroporto convértese en internacional o 30 de xullo de 2012 por anuncio da aeroliña Helitt de facer unha ruta con Casablanca (Marrocos).

## Historia 
 de Air Nostrum no aeroporto de Melilla]]
O aeroporto foi inaugurado en 1969, para substituír definitivamente ao aeroporto de Tauima, poboado situado no antigo Protectorado español en Marrocos.

Comezou a operar nel, Spantax cun De Havilland Canada DHC-6 Twin Otter, e máis tarde, cun De Havilland Canada DHC-7.

En 1980, Spantax foi substituída por Aviaco, filial por aquel entón de Iberia L.A.E., que utilizaría un Fokker F27.

En 1992, entraría Binter Mediterráneo, tamén filial de Iberia, que operaba con CN-235, e que máis tarde substituíu a Aviaco.

En 1995, entrou en servizo PauknAir, que operaba con BAe 146, e que rompeu co monopolio de Iberia nas operacións desde Melilla. Dita aeroliña cesaría as súas operacións en 1998.

Definitivamente, en 2001, Air Nostrum adquiriu Binter Mediterráneo, quedándose así co monopolio das rutas.

O 2004, terminan as obras de ampliación da pista, pasando así de ter 1344 metros, a ter 1428 metros.

A principios de 2009, chegaron rumores de que Air Europa quería operar desde Melilla cun dos seus Embraer 195, rumores que pouco despois confirmaría a propia aeroliña.

O 21 de novembro de 2011 Helitt Líneas Aéreas iniciou operacións coa ruta inaugural Málaga-Melilla; unha semana despois comezou a operar a liña Melilla-Barcelona e o día 2 de decembro, a ruta Melilla-Madrid; que volvía romper co monopolio de Iberia nas operacións desde Melilla.

## Aeroliñas e destinos 
## Estatísticas 
Número de pasaxeiros, operacións  e carga desde o ano 2000:

## Notas 
## Véxase tamén 
### Ligazóns externas 
* Sitio do aeroporto en aena.es  
* Plan Director do Aeroporto de Melilla
Throbbing Gristle

**Throbbing Gristle** foi unha banda inglesa de música industrial de vangarda e un grupo de arte visual que evolucionou dende o grupo de performance COUM Transmissions. A banda estivo formada por Genesis P-Orridge (baixo, violín, voces, vibráfono), Cosey Fanni Tutti (guitarra, corneta, voces), Peter "Sleazy" Christopherson (cintas, trompa, piano, vibráfono, sintetizador) e Chris Carter (sintetizador, cintas, electrónica).

Fundada en 1975, a banda é considerada unha das creadoras, xunto coa súa contemporánea Cabaret Voltaire, da música industrial. Throbbing Gristle separouse no ano 1981, pero os seus membros pasaron a participar en numerosos proxectos distintos. Reformaríase en 2004 e volvería a desfacerse en 2010 tras a morte de Peter Christopherson.

## Discografía 
### Álbums 
## Véxase tamén 
### Ligazóns externas 
* Páxina oficial da banda
Xogos Olímpicos de Inverno de 1960

Os **VIII Xogos Olímpicos de Inverno** celebráronse en Squaw Valley, no estado de California en Estados Unidos, entre o 18 e o 28 de febreiro de 1960. Elixiuse na sesión do COI de 1955. Debido á escaseza de infraestruturas a cidade viuse sometida a unha gran transformación coa construción dunha estrada, hoteis, pontes e instalacións deportivas como o palacio de xeo, a pista de patinaxe de velocidade e o trampolín de saltos. As cerimonias de inauguración e clausura foron producidas por Walt Disney. Foi a primeira vez que os deportistas tiveron a súa disposición unha vila olímpica, así como os primeiros xogos nos que se utilizaron ordenadores para levar o control dos resultados.

## Elección da sede 
## Facho Olímpico 
Do 31 de xaneiro ao 18 de febreiro, 700 relevistas levaron o facho olímpico nun percorrido de 960&nbsp;km que comezou en Noruega (Morgedal - Oslo) e atravesou o estado estadounidense de California (Os Ánxeles - Fresno - Squaw Valley). Foi a última vez que o facho das olimpíadas foi acendido en Noruega ata o facho non oficial de Lillehammer no 1994).

## Deportes 
thumb|Recordo dos Xogos Olímpicos no exterior da vila olímpica de Squaw Valley.

## Países participantes 
## Cadro de Medallas 
## Notas 
## Véxase tamén
Pleomorfismo (citoloxía)

::*Para o pleomorfismo en bacterias ver pleomorfismo (microbioloxía).*
250px|miniatura|Micrografía que mostra células cunha marcada variación no seu tamaño e forma do núcleo.

O termo **pleomorfismo** utilízase en histoloxía e citopatoloxía para describir a variabilidade en tamaño, forma e tinguidura das células dun tecido e dos seus núcleos.

O pleomorfismo é característico de neoplasmas malignos, e da metaplasia. Porén, certos tipos (benignos) de células poden presentar tamén pleomorfismo, por exemplo, células neuroendócrinas ou na reacción de Arias-Stella.

## En tumores
As células anaplásticas de tumores mostran un marcado pleomorfismo. Os seus núcleos son caracteristicamente moi hipercromáticos, polo que se tinguen moi escuros, e son moi grandes. A relación núcleo-citoplasma pode aproximarse a 1:1 en vez das máis normais 1:4 ou 1:6. Poden orixinarse células xigantes, que son considerablemente maiores ca as súas veciñas e que posúen enormes núcleos ou varios núcleos (sincitios), os cales son variables e raros en forma e tamaño, con cromatina espesa e agrupada e grandísimos nucléolos.

Un exemplo de tumor no que se observan claramente estes cambios nas células é o carcinoma de célula xigante de pulmón.

## En células non tumorais
Na reacción de Arias-Stella as células do endometrio uterino sofren unha serie de cambios, que aparentan ser cancerosos, pero que son benignos, e que se caracterizan polo agrandamento dos núcleos celulares e con frecuencia membranas nucleares irregulares, cromatina granular, vacuolización centronuclear, e inclusións pseudonucleares.

Cando se producen danos no epitelio da córnea con perda de células endoteliais, as células desprázanse en dirección á área lesionada para encher aquel espazo, aumentando o seu tamaño e tamén alterando a súa forma (pleomorfismo), o que ten como resultado a reparación da lesión.

## Notas
## Véxase tamén
### Outros artigos
*Cancro
The Gathering

**The Gathering** é unha banda neerlandesa de rock alternativo, fundada no ano 1989 polos irmáns Hans e René Rutten e o vocalista Bart Smits na pequena cidade de Oss.

Os primeiros lanzamentos de The Gathering caracterízanse por un death/doom metal atmosférico, inspirado por artistas do *underground* como Celtic Frost e Hellhammer. A entrada no grupo da vocalista Anneke van Giersbergen en 1994 marcou unha evolución no estilo musical de The Gathering, aproximándose máis cara estilos como o shoegaze, o post rock, o rock experimental e os sons máis etereos das bandas do selo 4AD, como Dead Can Dance ou Cocteau Twins, ademais de grupos como Pink Floyd e Massive Attack. O seu son adquirría características ro rock progresivo o rock alternativo e o trip rock, aumentando o seu éxito e recoñecemento fóra de Europa.

En agosto do ano 2007 Anneke van Giersbergen deixou a banda para centrarse no seu proxecto en solitario Agua de Annique. O 12 de marzo do 2009 The Gathering anunciou que a súa substituta sería a vocalista Silje Wergeland (ex-Octavia Sperati).

## Discografía 
## Véxase tamén 
### Ligazóns externas 
* Páxina oficial
Transplante

Un **transplante** é unha operación cirúrxica que consiste en substituír un órgano ou tecido  danado por outro plenamente funcional. Nos seres humanos os órganos máis habitualmente transplantados son o corazón, ril, fígado, pulmón, páncreas e intestino, tamén son habituais os transplantes de córnea, tendóns, pel e veas. Os doantes de órganos poden estar vivos ou en morte cerebral, pero moitos dos tecidos admiten o seu almacenamento mesmo durante anos; no caso de doazóns entre especies diferentes denomínase xenotrasplante. Os transplantes para os humanos están estritamente regulamentados nos países desenvolvidos, existindo organismos específicos de control e coordinación, así en Galicia é a Oficina de Coordinación de Transplantes no ámbito autonómico e a Organización Nacional de Transplantes no estatal.

O 6 de xuño celébrase o *Día Mundial dos Pacientes Transplantados* , promovido pola Organización Mundial da Saúde (OMS) e a Organización Nacional de Transplantes. O obxectivo da celebración é fomentar unha cultura de doazón de órganos para dar unha oportunidade de vida ós pacientes que precisen desta intervención. 
## Notas 
## Véxase tamén 
### Outros artigos 
* Oficina de Coordinación de Transplantes de Galicia
* Organización Nacional de Transplantes
* *Urxencia cero*, serie de televisión da TVG.
Mötley Crüe

**Mötley Crüe** é unha banda estadounidense de heavy metal formada nos Ánxeles, California en 1981. O grupo foi creado polo baixista Nikki Sixx e o batería Tommy Lee, aos que posteriormente se lles unirían o guitarrista Mick Mars e o vocalista Vince Neil. Mötley Crüe ten vendidos máis de 80 millóns de discos en todo o mundo, 25 deles só nos Estados Unidos.

Os membros da banda adoitan a destacar polos seus estilos de vida hedonistas e as personaxes que interpretan. Todos os membros orixinais tiveron numerosos problemas coa lei, pasaron tempo no cárcere ou sufriron de alcoholismo ou adición a drogas.

## Discografía 
## Véxase tamén 
### Ligazóns externas 
* Páxina oficial
Gran Premio do Reino Unido de 1966

O **Gran Premio do Reino Unido de 1966** foi unha carreira de automobilismo de Fórmula Un, celebrada o 16 de xullo de 1966 no Circuíto de Brands Hatch, Kent, Inglaterra. Foi a cuarta carreira do Campionato do Mundo da tempada de .

Foi o 21º Gran Premio do Reino Unido e o segundo, que se celebrou en Brands Hatch. Levouse a cabo sobre 80 voltas ao circuíto de catro quilómetros cunha distancia de carreira de 341 quilómetros.

A carreira, a primeira da nova era da regulación dos motores de tres litros, onde saíron 20 coches, gañouno por terceira vez o piloto australiano Jack Brabham no seu Brabham BT19, a súa segunda vitoria consecutiva logo de gañar o Gran Premio de Francia dúas semanas antes. O piloto neozelandés Denny Hulme terminou segundo no seu Brabham BT20, o primeiro dobrete para o equipo Brabham. A parella terminou unha volta por diante do terceiro piloto o británico Graham Hill no seu BRM P261.

A vitoria de Brabham proporcionoulle dez puntos de vantaxe no campionato sobre o corredor austríaco de Cooper Jochen Rindt con Hulme e Lorenzo Bandini un punto máis atrás.

## Resumo da carreira 
Brabham e Hill loitaron na saída, ata que comezaron as tormentas de choiva no circuíto. Mentres Brabham mantivo a súa vantaxe, Rindt que cambiara a pneumáticos de choiva capturouno con rapidez, mentres que John Surtees no seu Cooper estaba en terceiro lugar, afastado do resto na pista. Hill e Jim Clark loitaron pola segunda e terceira posición ata Clark parou nos pit, Hulme tomou a segunda posición. A medida que a choiva secou, Rindt caeu cara a atrás. Surtees e Hill retiráronse por problemas mecánicos, deixando a Clark en cuarto lugar. Brabham levou a meta o seu compañeiro de equipo Hulme, con Hill, Clark, Rindt e Bruce McLaren detrás.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
* Ferrari non participou este fin de semana no Gran Premio en solidariedade coa folga dos metalúrxicos en Italia. 
* Primeiros puntos para McLaren

## Véxase tamén 
### Ligazóns externas 
*
Lomas

**Lomas** ou **Lomas de Campos** é un concello español da provincia de Palencia (Castela e León). A súa poboación é de 51 habitantes (INE 2012).

## Véxase tamén 
### Ligazóns externas 
* Páxina oficial do concello
Apéndice

A palabra **apéndice**, do latín *appendix, -icis*, "suplemento", "aditamento", "apéndice", pode referirse a:
* un **anexo** ou *addenda* engadido ao final dun documento.
* o **apéndice**, estrutura anatómica par dos artrópodos, formada por elementos articulados entre si, que se insiren en todos ou nalgúns dos metámeros ou segmentos do seu corpo. Entre eles distíngeunse os:
** **apéndice birrámeo**, o provisto de dous eixes, característico dos artrópodos acuáticos (trilobites e crustáceos),
** **apéndice unirrámeo**, cun só eixe, típico dos artrópodos terrestres (arácnidos, miriápodos e insectos).
* o **apéndice vermiforme**, **apéndice cecal** ou simplemente **apéndice**, estrutura anatómica en forma de tubo pechado conectada ao intestino groso na zona do cego.
* o **apéndice atrial esquerdo**, estrutura anatómica muscular, en forma de bolsa, conectada á aurícula esquerda do corazón.
Pleomorfismo

O termo **pleomorfismo** pode referirse a:

* Pleomorfismo (citoloxía): variabilidade no tamaño e forma das células ou do seu núcleo.
* Pleomorfismo (microbioloxía): capacidade dalgunhas bacterias de alteraren a súa forma e tamaño en resposta ás condicións ambientais.
Cara Delevingne

**Cara Jocelyn Delevingne**, nada en Londres o 22 de agosto de 1992, é unha modelo e actriz inglesa.

## Traxectoria 
[miniatura|220px|dereita|Cara Delevingne desfilando en [Nova York no 2013.]]
Traballou como modelo en marcas coma Burberry, Zara, H&M ou Channel. Ademais, na súa faceta de actriz, tivo un pequeno papel na adaptación da novela de Lev Tolstoi, *Anna Karenina*, onde interpretaba á Princesa Sorokina.

## Notas
Gran Premio dos Países Baíxos de 1966

O **Gran Premio dos Países Baixos de 1966** foi unha carreira de automobilismo de Fórmula Un, celebrada o 24 de xullo de 1966 no circuíto de Zandvoort. Foi a quinta carreira da tempada de Fórmula Un de .

A carreira foi o 16º Gran Premio dos Países Baixos desde que se celebrou por primeira vez en 1948. Levouse a cabo sobre 90 voltas ao circuíto de catro quilómetros cunha distancia de carreira de 382 quilómetros.

## Resumo da carreira 
Brabham, de 40 anos, mostrouse molesto polas noticias de prensa sobre a súa idade e, nun truco moi infrecuente, no Gran Premio dos Países Baixos de 1966, dirixiuse ao seu coche na grella de saída antes da carreira cunha longa barba falsa e apoiándose nun bastón antes de saír para gañar a carreira.

A carreira foi a terceira consecutiva gañada polo piloto australiano campión do mundo en  e , Jack Brabham no seu Brabham BT19. O piloto británico, campión do mundo de , Graham Hill terminou segundo no seu BRM P261, cunha volta por diante do resto de participantes. O vixente campión do mundo Jim Clark logrou o seu primeiro podio do ano no seu Lotus 33.

A vitoria de Brabham aumentou a súa vantaxe de puntos a 16 puntos por encima de Hill, e co compañeiro de Hill no equipo BRM Jackie Stewart dous puntos máis afastado.

## Clasificación 
## Posicións logo da carreira 
;Clasificación do Campionato de pilotos

;Clasificación do Campionato de Construtores

* **Notas**: Só están incluídos os cinco primeiros postos en ambos os grupos de clasificación.

## Véxase tamén 
### Ligazóns externas 
*
Nichi Vendola

miniatura|Nichi Vendola na presentación do partido *Sinistra Ecologia Libertà* no 2009.
**Nichi Vendola**, nado o 26 de agosto de 1958 en Bari, é un político italiano, líder do partido Sinistra Ecologia Libertà.

## Véxase tamén 
### Ligazóns externas 
* Páxina web de Nichi Vendola
Permiano

O **Permiano** é un período da escala de tempo xeolóxico, correspondente á era Paleozoica do eón Fanerozoico que comezou hai 299,0 ± 0,8 millóns de anos e acabou hai 251,0 ± 0,4 millóns de anos.

## Estratigrafía 
Como coa maioría dos períodos xeolóxicos, os estratos que definen o principio e o final do período están ben identificados, pero a data exacta do inicio é incerta por uns poucos millóns de anos. 

O final do período está marcado por unha grande extinción que está datada con maior exactitude.

## Posición na escala de tempo xeolóxico 
O permiano segue ao carbonífero e precede ao triásico, e debe o seu nome aos extensos xacementos na rexión ao redor da cidade de Perm, en Rusia. Os xacementos permianos consisten principalmente en estratos vermellos continentais e exposicións mariñas pouco profundas.
thumb|Fósiles permianos.|esquerda

## Cambios climáticos e fósiles 
No Permiano houbo importantes cambios climáticos cunha tendencia xeral de climas tropicais a condicións máis secas e áridas.

Produciuse unha contracción dos pantanos. Extinguíronse gran cantidade de fieitos arborescentes (*Lycopodiophyta*) e anfibios, que requirían condicións húmidas. Os fieitos con semente, os réptiles e os réptiles mamiferoides herdaron a Terra. 

Os glaciares do carbonífero sobre a rexión polar do sur de Gondwana retrocederon durante o Permiano, continuando esta tendencia no Triásico con climas máis cálidos e secos. 

Estes cambios climáticos culminaron na maior extinción masiva da historia, a extinción do Permiano-Triásico, que marcou o final do Permiano e permitiu a posterior diversificación dos dinosauros no Mesozoico.
esquerda|miniatura|Paleoclima do Permiano-Triásico.

## Oroxenia e formación de Panxea 
Durante o Permiano, desenvolveuse a oroxenia herciniana, un proceso tectónico que resultou na formación de grandes cadeas montañosas. Este evento xeolóxico estivo acompañado pola colisión de varios continentes, incluíndo Euramérica ou Laurusia (creado no Devoniano, composto por América do Norte e Eurasia) e Gondwana (que incluía a maior parte das masas continentais do hemisferio sur).

A culminación desta colisión tectónica foi a formación do supercontinente Panxea, que unificou case todas as masas terrestres nun único bloque continental. Panxea tiña unha forma en "C" cun vasto océano, o Pantalasa, que cubría a maior parte do resto do planeta, e un mar interior, o Paleo-Tetis, ao leste.

## Notas 
## Véxase tamén 
### Outros artigos 
* Estratigrafía
* Evolución
* Evolución dos réptiles
* Evolución dos mamíferos
* Fanerozoico
* Oroxenia herciniana
* Panxea
* Supercontinente
* Xeoloxía histórica

### Ligazóns externas 
* Tectónica de placas. Pérmico  Consultada o 14/01/2013.
Sinistra Ecologia Libertà

miniatura|dereita|Vendola, máximo responsábel da organización.

**Sinistra Ecologia Libertà** ou **SEL** é unha formación pólitica italiana presidida por Nichi Vendola e fundada o 2009 en Roma.

## Véxase tamén 
### Ligazóns externas 
* Páxina web oficial
Guiliade, Barbeito, Vilasantar

**Guiliade** é un lugar da parroquia de Barbeito no concello coruñés de Vilasantar na comarca de Betanzos.

## Descrición
Guiliade é unha pequena zona limítrofe co concello de Mesía, na estrada Curtis-Santiago N-634, adicada á gandaría, o agro e as explotacións forestais. A Guiliade chegábase dende Curtis polo antigo camiño de Guiliade a carón do cal hai unha mámoa.

En 2018 contaba con 5 habitantes, segundo o Instituto Nacional de Estadística, dos cales 3 eran homes e 2 mulleres.

En 2019 continúa a concentración parcelaria da zona, parcelaria de Barbeito.

## Patrimonio
*Mámoa de Guiliade. No verán de 2013 a zona desbravouse cunha rozadoira de cadeas.

## Lugares e parroquias
### Lugares de Barbeito
### Parroquias de Vilasantar
## Notas
Anga

**Anga** foi un reino establecido no século VI a.C. no leste do subcontinente indio, abranguía parte dos actuais territorios de Bihar e Jharkhand e máis tarde estendeuse por parte do territorio da actual Bengala, o río Chandan facía de froteira con Magadha polo oeste. No antigo texto budista do *Anguttara Nikaya* figura como unha das 16 grandes nacións (*solas Mahajanapadas*). A capital era a cidade de Champa, situada nas beiras do Ganxes, pouco antes de confluír co Chandan, e segundo o *Digha Nikaya* era unha das seis principais cidades da antiga India.
Ordovícico

O **Ordovícico** ou **Ordoviciano** é un período da escala de tempo xeolóxico, correspondente á era paleozoica do eón fanerozoico, que comezou hai 488,3 ± 1,7 millóns de anos e terminou hai 443,7 ± 1,5 millóns de anos.

Sucesor do Cámbrico e anterior ao Silúrico, no Ordovícico o día tiña 21 horas e non había animais en terra firme pola escaseza de oxíxeno na atmosfera.

## Terminoloxía 
En obras clásicas considerábase que o ordovícico abarcaba desde os 505 millóns de anos até hai 440 millóns de anos.

O ordovícico, nomeado así en honor da tribo galesa dos ordovicos, foi definido por Charles Lapworth en 1879, para resolver unha disputa entre os seguidores de Adam Sedgwick e os de Roderick Murchison, que situaban os mesmos estratos do norte de Gales no Cámbrico e no Silúrico, respectivamente. E Lapworth recoñeceu que a fauna fósil presente nos estratos en disputa eran diferente tanto da do cámbrico como da do silúrico e deuse de conta de que estes restos tiñan que situarse nun período propio.

## Eventos xeolóxicos  
Durante o Ordovícico, producíronse importantes eventos xeolóxicos, incluíndo a formación de novas cordilleiras e o movemento dos continentes que configuraron os océanos e mares da época. A oroxenia tacónica foi un dos eventos tectónicos significativos deste período, afectando o que hoxe é América do Norte.

### Bioloxía 
A fauna mariña do Ordovícico foi diversa e incluíu trilobites, braquiópodos, graptólitos, e os primeiros corais. Tamén apareceron os primeiros cefalópodos e peixes con mandíbulas primitivas. A flora mariña estivo dominada por algas verdes e vermellas. As primeiras plantas terrestres comezaron a colonizar os ambientes costeiros cara ao final do período.

### Fósiles 
Abundan os fósiles, entre os que destacan os trilobites, e nalgunhas rexións formáronse nesta época os xacementos de petróleo e de gas natural.

### Extinción do Ordovícico 
Cara ao final do Ordovícico, ocorreu unha das maiores extincións masivas da historia da Terra, afectando gravemente a vida mariña. 

As causas desta extinción inclúen a glaciación masiva, a caída do nivel medio do mar e a redución do hábitat mariño. Esta extinción marcou o final do período e abriu camiño para a diversificación da vida no Silúrico.

## Notas 
## Véxase tamén 
* Extinción do Ordovícico tardío
Poza de la Vega

**Poza de la Vega** é un concello español da provincia de Palencia (Castela e León). A súa poboación é de 236 habitantes (INE 2012).

## Véxase tamén 
### Ligazóns externas 
* Páxina oficial do concello
Nine Lives

***Nine Lives*** é o décimo segundo álbum de estudio da banda estadounidense de hard rock Aerosmith, publicado o 18 de marzo de 1997 a través do selo Columbia Records. O disco foi producido por Aerosmith e Kevin Shirley, e foi o seu primeiro traballo con Columbia Records dende o álbum de 1982 *Rock in a Hard Place*. Acadou o primeiro posto das listas da *Billboard Charts*, e un dos seus sinxelos, "Pink", gañou o Grammy á "mellor interpretación para un dúo ou grupo con voces".

## Listaxe de cancións
Nowhere

***Nowhere*** é o álbum de estrea da banda británica de shoegazing Ride, publicado o día 15 de outubro de 1990 a través do selo Creation Records. Allmusic citou ao disco como un dos mellores álbums do xénero shoegazing, superado só polo traballo de My Bloody Valentine *Loveless*. *Nowhere* foi colocado no posto 74 da lista de Pitchfork Media dos *100 mellores álbums dos 90*, e o seu último tema, "Vapour Trail", foi elixido o número 145 na lista das *200 mellores cancións*, tamén de Pitchfork. O álbum tamén está incluído no libro *1001 álbums que debes escoitar antes de morrer*. En outubro de 2016 Pitchfork situouno no número 3 da súa lista dos 50 mellores álbums de shoegaze de todos os tempos.

O álbum foi lanzado nos Estados Unidos en decembro de 1990 polo selo Sire Records, contando coas cancións extra "Taste", "Here and Now" e "Nowhere", que xa apareceran no EP *Fall*. Unha reedición do ano 2001 de Ignition Records engadiu ademais as catro cancións do E *Today Forever* como cancións extra. En febreiro do 2011, Rhino Handmade publicou unha edición especial polo 20 aniversario de *Nowhere*, que contiña o álbum orixinal remasterizado con sete temas extra e un disco máis cunha actuación ao vivo non editada anteriormente en The Roxy, Os Ánxeles, gravada o 10 de abril de 1991. Esta edición incluía ademais un libreto de 40 páxinas con fotografías exclusivas e un novo ensaio do crítico musical Jim DeRogatis, así como un digipak lenticular.

## Listaxe de cancións 
## Notas
Jonathan Sexton

**Jonathan Sexton**, nado o 11 de xullo de 1985 en Dublín, é un xogador irlandés de rugby que xoga na posición de apertura para a selección irlandesa e o equipo de Leinster Rugby, malia que na súa licenza consta como xogador do equipo afeccionado St Mary's College RFC, no cal comezou a súa carreira deportiva antes de chegar a ser profesional.

A súa chegada ó profesionalismo en 2006 da man do equipo provincial de Leinster Rugby supuxo un impacto no rugby europeo a nivel de clubs, xa que dende entón o equipo de Dublín gañou en 3 ocasión a máxima competición continental, a Heineken Cup, nas tempadas 2008-09, 2010-11 e 2011-12. Na competición de liga axudou a que Leinster Rugby rematase entre os 2 primeiros en 5 das 7 últimas edicións, acadando o campionato na tempada 2007-08.

Na selección irlandesa, coa que debutou en 2009, disputa a posición de apertura co veterano Ronan O'Gara. Malia que cada ano son candidatos a gañar o Torneo das Seis Nacións, en 2010, 2011 e 2012 non foron quen de acadar a vitoria. Na Copa do Mundo de Rugby 2011 quedaron eliminados na rolda de cuartos de final ó seren eliminados pola selección galesa.

## Véxase tamén 
### Ligazóns externas 
* Jonathan Sexton na web da Federación Irlandesa de Rugby 
* Jonathan Sexton na web de Leinster Rugby
Xogos Olímpicos de Inverno de 1964

Os **IX Xogos Olímpicos de Inverno** celebráronse en Innsbruck, Austria. A pesar de ser unha tradicional estación de esquí nese ano produciuse unha escaseza de neve debido ás cálidas condicións climáticas que se deron, isto obrigou que a mobilización do exército austríaco para traer neve doutros lugares. A patinadora soviética Lidia Skoblikova entrou na historia dos Xogos ao lograr a medalla de ouro en todos as probas que disputou. Ao largo da súa carreira totalizaría 6 medallas de ouro olímpicas o que a converte na deportista con maior número de medallas de ouro na historia dos Xogos Olímpicos de Inverno.

## Elección da sede 
Innsbruck tivo que competir con outras dúas cidades candidatas para a celebración dos Xogos Olímpicos de Inverno de 1964. A votación tivo lugar na 55º sesión do Comité Olímpico Internacional, que tivo lugar en Múnic (República Federal Alemá), o 26 de maio de 1959.

## Facho Olímpico 
Do 22 ao 29 de xaneiro, o facho olímpico tivo a seguinte ruta:

* Grecia: Olimpia - Atenas
* Austria: Viena - Innsbruck

Foi a primeira vez se acendeu en Olimpia un facho para os Xogos Olímpicos de Inverno.

## Deportes 
## Países participantes 
## Cadro de Medallas 
## Notas 
## Véxase tamén
Moraleda de Zafayona

**Moraleda de Zafayona** é unha localidade e concello español da provincia de Granada. Atópase no Poniente Granadino e forma parte da mancomunidade Ribeira Baixa do Genil.

## Demografía 
Segundo o INE, no ano 2024 tiña unha poboación de 3.127 habitantes.

## Véxase tamén 
### Ligazóns externas
* Concello de Moraleda de Zafayona
ESRO 1A

**ESRO 1A** (*European Space Research Organization 1A*), tamén coñecido como **Aurorae**, foi un satélite artificial europeo lanzado o 3 de outubro de 1968 mediante un foguete Scout B desde a Base Vandenberg da Forza Aérea.

## Características 
ESRO 1A foi un dos membros do conxunto de satélites ESRO adicados a facer investigacións científicas. A misión de ESRO 1A foi estudar os fenómenos aurorais mediante sete instrumentos. Os estudos incluían observacións da luminosidade auroral, a composición e temperatura da ionosfera e o fluxo, tipo e espectro de enerxía das partículas atrapadas e precipitadas (electróns de enerxías de entre 1 e 30.000 KeV). O satélite foi inxectado nunha órbita inicial de 1499&nbsp;km de apoxeo e 260&nbsp;km de perixeo, cunha inclinación orbital de 93,7 graos e un período de 102,5 minutos, co seu eixo de simetría aliñado magneticamente co campo magnético terrestre. Funcionou sen problemas durante 18 meses excepto pola grabadora de cinta, que fallou aos sete meses da misión. Reentrou na atmosfera o 26 de xuño de 1970.

## Instrumentos 
ESRO 1A levaba a bordo os seguintes instrumentos:

* Medidor de espectro de enerxía e fluxos de electróns atrapados e precipitados.
* Analizador electrostático de partículas a altas latitudes.
* Medidor de espectros de protóns atrapados e precipitados.
* Medidor de distribución angular de electróns e protóns.
* Medidor de espectros de enerxía e fluxos de protóns solares.
* Fotómetros aurorais.
* Sonda Langmuir.
* Medidor de temperatura e composición iónica.

## Notas 
## Véxase tamén 
### Outros artigos 
* ESRO (satélites)
Polifilético

[miniatura|300px|[Cladograma dos primates, mostrando un grupo monofilético (os **simios**, en amarelo), un parafilético (os **prosimios**, en azul, incluíndo o *parche* vermello) e un **polifilético** (os loris e tarseiros, en vermello).]]
En filoxenia dise que é **polifilético** aquel grupo de organismos que non inclúe ao antepasado común máis recente de todos os seus membros e que, por tanto, está constituído pola unión artificial de ramas dispersas da árbore evolutiva. Dita condición denomínase **polifilia** (do grego πολύ *polý*, "moitos", "numerosos", e φυλή *phylé*, "tribo", "grupo de individuos").

Exemplos de grupos polifiléticos son as algas, os esporozoos e os ungulados. Os grupos polifiléticos son universalmente rexeitados nas clasificacións modernas, aínda que por inercia seguen a empregarse en obras divulgativas e incluso en libros de texto.

A consideración destes grupos débese a erros na interpretación do parentesco, o criterio que se emprega para a clasificación dos seres vivos. Explícanse, xa que non se xustifican, pola presenza de caracteres comúns adquiridos de maneira independente como consecuencia de fenómenos evolutivos como a converxencia ou o paralelismo.

Non se debe confundir polifilético con parafilético.

## Véxase tamén 
### Bibliografía 
* Tudge, Colin (2000): *The Variety of Life*. Oxford University Press. ISBN 0-19-860426-2.

### Outros artigos 
* Monofilético
* Parafilético
* Taxonomía
### Ligazóns externas 
* Funk, D. J. e Omland, K. E. (2003): "Species-level paraphyly and polyphyly: Frequency, cause and consequences, with insights from animal mitochondrial DNA". *Annu. Rev. Ecol. Evol. Syst.* **34**: 397–423. Artigo en PDF Consultado o 15/01/2013.
A Bouza, Macendo, Castrelo de Miño

**A Bouza** é un lugar da parroquia de Macendo no concello ourensán de Castrelo de Miño na comarca do Ribeiro. Tiña 58 habitantes no ano 2011 segundo datos do INE e do IGE, dos cales 30 eran homes e 28 mulleres. Iso supón unha diminución da poboación respecto a 2010, cando tiña 59 habitantes (31 homes e 28 mulleres).

Está situado ao lado da Bouza (Cartelle).
## Lugares e parroquias 
### Lugares de Macendo 
### Parroquias de Castrelo de Miño 
## Notas
Covelas, Macendo, Castrelo de Miño

** Covelas** é un lugar da parroquia de Macendo no concello ourensán de Castrelo de Miño na comarca do Ribeiro. Segundo o INE e o IGE en 2011 tiña catorce habitantes (oito homes e seis mulleres), dous menos ca en 2010 (dez homes e seis mulleres nese ano).
## Lugares e parroquias 
### Lugares de Macendo 
### Parroquias de Castrelo de Miño 
## Notas
3M

**3M Company** (Minnesota Mining and Manufacturing Company) é unha empresa química estadounidense adicada á investigación, desenvolvemento, fabricación, distribución e comercialización de tecnoloxías, produtos e servizos innovadores en diversas áreas.

3M ten filiais en máis de 200 países. 3M vende recoñecidas marcas como scotch ®, post-it ®, Scotchgard ®, Nexcare ® e Thinsulate ®.

## Historia 
[miniatura|esquerda|O [Post-it, un dos inventos de 3M.]]
A empresa foi fundada por cinco homes de negocios en Two Harbors, Minnesota en 1902. Nos seus inicios era un proxecto mineiro, co fin de extraer corindón, pero non tiveron éxito xa que a mina era de anortosita, sen valor comercial. O cofundador John Dwan solicitou fondos a cambio de accións e Ober Edgar e Lucius Ordway fixéronse cargo da compañía en 1905. A empresa trasladouse a Duluth e comezou a investigación e produción de produtos de papel de lixa, o seu primeiro produto. 
A compañía comezou a extracción de pedra das canteiras para o seu uso nas pedras de moer. Traballando na calidade e a comercialización dos seus produtos, a xestión de apoio aos seus traballadores para innovar e desenvolver novos produtos converteuse na súa actividade principal. Doce anos despois da súa fundación, 3M desenvolveu o seu primeiro produto exclusivo: a tea Three-M-ite. Outras innovacións neste tempo incluíron cinta adhesiva, papel de lixa resistente á auga e cintas de marca Scotch. En 1929, 3M fixo os seus primeiros movementos para a expansión internacional mediante a formación de Durex para facer negocios en Europa.

## Notas 
## Véxase tamén 
### Ligazóns externas 
* Páxina web da empresa 3M
Angada

**Angada** (en ) é unha figura da mitoloxía hindú que se describe na epopea *Rāmāyaṇa* como un vanara, a xeito de home mono, que axudou a Rama na procura da súa muller Sita e na loita con Ravana, o seu raptor.

## Traxectoria 
Angada era fillo de Vali e Tara e sobriño de Sugriva. El mais Tara foron fundamentais na reconciliación de Rama co seu irmán, Lakshmana e xuntos convenceron a Sugriva para que se unise a eles para rescatar a Sita e formar un grande exército de monos para se enfrontar a Ravana. Aínda así Rama quere chegar a unha solución pacífica e envioulle a Angada como mensaxeiro antes de celebrar a batalla, na corte de Ravana Angada fai todo o que pode por convencelo para que libere a Sita pero Ravana amósase firme preferindo entrar en batalla antes que retornala. Vendo que non era posible o acordo, Angada púxose en pé no medio da asemblea afirmando que se eran capaces de mover o seu pé Rama marcharía e renunciaría a Sita, tras moito intentalo ninguén foi quen de movelo e cando ía intentalo Ravana, Angada díxolle que non se podía salvar por coller os seus pés e que debería caer os pés de Rama, conseguindo así avergonzar e quitar o orgullo a Ravana.
The Quest

***The Quest*** é un filme estadounidense dirixido e protagonizado por Jean-Claude Van Damme que se estreou en 1996. É o primeiro filme dirixido por Van Damme e o argumento baséase nun torneo internacional de artes marciais.

## Sinopse 
Van Damme interpreta a Christopher Dubois, un pallaso acróbata e carteirista que vive nas rúas de Nova York en 1925. Despois de roubarlle á mafia, debe escapar da cidade como polisón nun barco. É finalmente descuberto pola tripulación e posto en prisión por contrabandistas e piratas. É rescatado por un mercenario británico chamado Lord Edgar Dobbs (Roger Moore), que logo o vende como escravo a unha illa onde Dubois aprende o estilo de pelexa tailandés, o muay thai. Dobbs axuda a Dubois, mercando a súa liberdade para que o agora experto poida representar ós Estados Unidos nun kumite celebrado nunha cidade perdida do Tíbet, onde representantes de diferentes países como Alemaña, a Unión Soviética, Escocia, España, Turquía, Brasil, Siam, Corea, Grecia, Francia, China, Xapón, Okinawa, África e Mongolia combaten pola eliminación, e o gañador do torneo recibe unha valiosa estatua dun Dragón de ouro puro.

## Personaxes 
* Jean-Claude Van Damme como Christopher Dubois
* Roger Moore como Lord Edgar Dobbs
* Janet Gunn como Carrie Newton
* James Remar como Maxie Devine
* Jack McGee como Harri Smythe
* Aki Aleong como Khao
* Abdel Qissi como Khan, o loitador mongol
* Louis Mandylor como Riggi
* Chang Ching Peng Chaplin como Mestre Tchi
* Ryan Cutrona como Oficial O'Keefe
* César Carneiro como Loitador brasileiro
* Peter Wong como Loitador chinés
* Kōji Kitao como Loitador xaponés

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
Parafilia (homónimos)

O termo **parafilia** pode referirse a:

***Parafilia**, en sexualidade, un patrón de comportamento sexual que se caracteriza por prácticas ou fantasías pouco frecuentes.
***parafilia**, en filoxenia e lingüística, situación que se produce cando un grupo inclúe o antepasado común dos seus membros, pero non todos os descendentes deste.
Legionnaire (filme)

***Legionnaire*** é un filme estadounidense dirixido por Peter MacDonald que se estreou en 1998.

## Sinopse 
Marsella, anos 20. Un boxeador desafiou á mafia ó intentar rescatar á súa amante das mans dun gánster. Para eludir o perigo, alístase na lexión francesa e é trasladado a Marrocos. Alí participará nunha perigosa misión, no corazón do deserto, ás ordes dun tiránico oficial.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes
Aves de rapina

[miniatura|A [Haliaeetus leucocephalus|pigargo de cabeza branca é un exemplo de ave de rapina.]]
As ** aves de rapina** ou **aves de presa** son aves que cazan presas para alimentarse, utilizando o seu bico e as súas garras afiadas. As súas garras e peteiros tenden a ser relativamente grandes, potentes e adaptados para desgarrar e/ou perforar a carne.

O termo "rapaz" deriva da palabra latina *rapere*, é dicir, "apoderarse" ou "tomar pola forza".

## Definición 
Tomado literalmente, o termo "ave de presa" ten un significado amplo que inclúe moitas aves que cazan e se alimentan de animais e incluso aves que se alimentan de insectos moi pequenos. En xeral, as aves de presa aliméntanse de vertebrados que acostuman ser bastante grandes en relación ao tamaño da ave.

Con este conxunto de características anatómicas e de comportamento, as especies que figuran a continuación son polo xeral consideradas aves de presa na ornitoloxía. As aves de presa poden dividirse en especies que cazan durante o día, as rapaces diúrnas (*Falconiformes*), e as especies que cazan durante a noite, as rapaces nocturnas (*Estrixiformes*). As aves rapaces diúrnas e nocturnas están afastadas e clasificanse en distintas ordes. Porén, a súa evolución foi converxente, e ambos grupos de aves desenvolveron a súa propia adaptación ao estilo de vida depredador.

## Notas
Holofilético

En taxonomía (a ciencia biolóxica da clasificación dos seres vivos), dise que un taxon é **holofilético** cando inclúe non só ao antepasado común dos seus membros, senón a todos os seus descendentes. Esta situación denomínase **holofilia** (do grego ὅλος *hólos*, "todo", "enteiro", e φυλή *phylé*, "tribo", "grupo de individuos"). Grupo holofilético é sinónimo de **clado**.

Todos os taxónomos rexeitan o uso de grupos polifiléticos na clasificación, pero aqueles que aproban o uso de grupos parafiléticos, consideran que tanto estes como os holofiléticos deben ser considerados monofiléticos.

Porén, outros especialistas, seguidores da escola cladista, consideran que só os grupos holofiléticos son realmente monofiléticos, e definen a monofilia en consecuencia. Así, propoñen o termo holofilético para substituír, de forma semanticamente correcta, ao termo monofilético en cladística (que difire do uso que se fai na sistemática evolutiva).

Porén, o termo holofilético non gañou unha ampla aceptación na comunidade científica probabelmente porque o termo *monofilético* úsase amplamente co mesmo significado.

## Notas 
## Véxase tamén 
### Bibliografía 
* Tudge, Colin (2000): *The Variety of Life*. Oxford University Press. ISBN 0-19-860426-2.

### Outros artigos 
* Clado
* Monofilético
* Parafilético
* Polifilético
* Taxonomía

### Ligazóns externas 
* Funk, D. J. e Omland, K. E. (2003): "Species-level paraphyly and polyphyly: Frequency, cause and consequences, with insights from animal mitochondrial DNA". *Annu. Rev. Ecol. Evol. Syst.* **34**: 397–423. Artigo en PDF Consultado o 15/01/2013.
Señorín, Macendo, Castrelo de Miño

** Señorín** é un lugar da parroquia de Macendo no concello ourensán de Castrelo de Miño na comarca do Ribeiro. Tiña 11 habitantes no ano 2011 segundo datos do INE e do IGE, dos cales 7 eran homes e 4 mulleres. Iso supón unha diminución da poboación respecto a 2010, cando tiña 12 habitantes (8 homes e 4 mulleres).
## Lugares e parroquias 
### Lugares de Macendo 
### Parroquias de Castrelo de Miño 
## Notas